Slik spilles åttedelsfinalene i Champions League
– Ærlig talt, jeg frykter ingen motstander. Det skremmer oss ikke om vi skulle møte Cristiano Ronaldo og Real Madrid. Spiller vi med like stor besluttsomhet som mot Cagliari i helgen, så kan vi slå hvem som helst, sa Napoli-kaptein Marek Hamsik før dagens trekning. Vel slik ble det. Napoli skal opp mot nettopp Real Madrid, kanskje den tøffeste motstanderen.– Det er rett innstilling, men det blir selvsagt tungt. Real Madrid er den verste motstanderen de kunne ha fått, mener VGs fotballjournalist Knut Espen Svegaarden. – Hvilken klubb har vært mest heldig med trekningen? – Jeg velger å si Sevilla. De har hatt sin beste høstsesong så lenge jeg kan huske og møter et Leicster som - per nå - ikke er i nærheten av å være så gode som sist sesong. Mange vil peke på Manchester City som en storfavoritt mot Monaco, men Monaco har vært bra i høst. Slik endte trekningen (første lag har hjemmekamp først): Manchester City-Monaco Real Madrid-Napoli Benfica-Borussia Dortmund Bayern München -Arsenal Porto-Juventus Bayer Leverkusen-Atletico Madrid Paris Saint-Germain-Barcelona Sevilla-LeicesterBarcelona og PSG møttes i kvartfinalen i 2012/2013. Da vant Barcelona på bortemål. Totalt siden våren 2013 har de to møttes seks ganger i Champions League . Arsenal er slått ut i åttedelsfinalen de seks sesongene. Nå skal London-klubben opp mot Bayern München. Av de tre tidligere møtene i utslagsrunden har tyskerne vunnet samtlige: 2004/2005, 2012/2013 og 2013/2014. – Fansen vil nok si at vi har fått en tøff trekning, men før eller senere vil vi slå dem, fastslår Arsenals klubbsekretær David Miles etter trekningen. Manchester City og Monaco har aldri møttes i UEFA-turneringer. De første kampene spilles 14. og 15. februar og 21. og 22. februar. Returmøtene går 7. og 8. mars samt 14. og 15. mars. Finalen spilles denne sesongen i Cardiff 3. juni.
Det ligger an til noen heftige åttedelsfinaler i Champions League. Slik endte trekningen.